Forslag til RÅDETS FORORDNING om ændring af forordning (EF) nr. 1601/2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet og om endelig opkrævning af den midlertidige antidumpingtold

(forelagt af Kommissionen)

BEGRUNDELSE

Den 5. maj 2000 indledte Kommissionen en antidumpingprocedure, som resulterede i, at der blev indført en endelig antidumpingtold på importen af tovværk og kabler af jern og stål med oprindelse i bl.a. Tyrkiet ved Rådets forordning (EF) nr. 1601/2001. [1]

[1] EFT L 211 af 4.8.2001, s. 1, senest ændret ved forordning (EF) nr. 2288/2002 (EFT L 348 af 21.12.2002, s. 52).

Importen af varer fremstillet og direkte eksporteret til Fællesskabet af den tyrkiske eksportør, Has Celik ve Halat San Tic AS (Has Celik), hvis tilsagn Kommissionen godtog (jf. Kommissionens forordning (EF) nr. 230/2001 [2]), blev imidlertid fritaget for tolden. Det pågældende selskab er opført på en liste i nævnte forordning.

[2] EFT L 34 af 3.2.2001, s. 4, senest ændret ved forordning (EF) nr. 2303/2002 (EFT L 348 af 21.12.2002, s. 80).

Efter et kontrolbesøg på stedet blev det fastslået, at Has Celik havde misligholdt sit tilsagn.

Der bør derfor indføres en endelig antidumpingtold på importen af tovværk og kabler af jern og stål fremstillet af det pågældende selskab.

Formålet med nærværende forslag er derfor at foreslå Rådet at ændre forordning (EF) nr. 1601/2001 med henblik på at indføre en endelig antidumpingtold på importen af varer fra det pågældende selskab ved at ændre skemaet over selskaber, hvis tilsagn er blevet godtaget. Sideløbende hermed vil godtagelsen af det tilsvarende tilsagn blive trukket tilbage og Kommissionens forordning (EF) nr. 230/2001 blive ændret i overensstemmelse hermed.

Forslag til RÅDETS FORORDNING om ændring af forordning (EF) nr. 1601/2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet og om endelig opkrævning af den midlertidige antidumpingtold

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [3], særlig artikel 8,

[3] EFT L 56 af 6.3.1996, s. 1, senest ændret ved forordning (EF) nr. 1972/2002 (EFT L 305 af 7.11.2002, s. 1).

under henvisning til forslag forelagt af Kommissionen efter høring af Det Rådgivende Udvalg [4], og

[4] EFT C [...] af [...], s. [...]

ud fra følgende betragtninger:

A. TIDLIGERE PROCEDURE

(1) Den 5. maj 2000 indledte Kommissionen en antidumpingprocedure [5] vedrørende importen af tovværk og kabler af jern og stål, i det følgende benævnt "den pågældende vare", med oprindelse i bl.a. Tyrkiet.

[5] EFT C 127 af 5.5.2000, s. 12.

(2) Proceduren resulterede i, at der indførtes en antidumpingtold ved Rådets forordning (EF) nr. 1601/2001 [6] af 2. august 2001 med henblik på at fjerne de skadelige virkninger af dumpingen.

[6] EFT L 211 af 4.8.2001, s. 1, senest ændret ved forordning (EF) nr. 2288/2002 (EFT L 348 af 21.12.2002, s. 52).

(3) Der indførtes midlertidige foranstaltninger ved Kommissionens forordning (EF) nr. 230/2001 [7]. Sideløbende hermed godtog Kommissionen bl.a. et tilsagn fra den tyrkiske eksporterende producent Has Celik ve Halat San Tic AS, i det følgende benævnt "Has Celik", som omhandlet i artikel 2, stk. 1, i Kommissionens forordning (EF) nr. 230/2001. Importen af varer fremstillet og direkte eksporteret af Has Celik blev fritaget for antidumpingtolden i artikel 2, stk. 2, i samme forordning.

[7] EFT L 34 af 3.2.2001, s. 4, senest ændret ved forordning (EF) nr. 2303/2002 (EFT L 348 af 21.12.2002, s. 80).

B. MANGLENDE OVERHOLDELSE AF TILSAGNET

(4) Tilsagnet fra Has Celik gælder kun for de typer af den pågældende vare, der er opført i et bilag til tilsagnet. For at drage fordel af toldfritagelsen skal Has Celik udstede en handelsfaktura, som ledsager varer solgt i henhold til et tilsagn (handelsfaktura) som omhandlet i artikel 2, stk. 2, i forordning (EF) nr. 230/2001. Handelsfakturaen skal opfylde kravene i bilaget til samme forordning. Det er også fastsat, at eksport til Fællesskabet af andre varetyper, som ikke er opført i det pågældende bilag, er omfattet af antidumpingtold. Has Celik er desuden gået ind på ikke at sælge typerne af den pågældende vare, på et vejet gennemsnitlige halvårligt grundlag, til under en minimumspris ved import, der også er angivet for hvert enkelt varetype i et bilag til tilsagnet.

(5) Efter et kontrolbesøg på stedet blev det fastslået, at Has Celik havde begået to former for misligholdelse af ovennævnte forpligtelser. For det første havde selskabet solgt andre varetyper end dem, der er omfattet af tilsagnet, og anvendt en handelsfaktura og således givet importørerne mulighed for at undgå at betale told; for det andet blev det fastslået, at selskabet havde solgt visse varetyper, der er omfattet af tilsagnet, på et vejet gennemsnitligt halvårligt grundlag, til priser under den relevante minimumspris ved import. Kommissionens forordning (EF) nr. ......../2003 indeholder nærmere oplysninger om arten af de konstaterede misligholdelser.

(6) Kommissionen har trukket godtagelsen af tilsagnet tilbage ved hjælp af ovennævnte Kommissionens forordning, og der bør derfor straks indføres en endelig antidumpingtold på import af den pågældende vare fremstillet af Has Celik.

C. ÆNDRING AF FORORDNING (EF) nr. 1601/2001

(7) På baggrund af ovenstående og i henhold til artikel 8, stk. 9, i Rådets forordning (EF) nr. 384/96 bør artikel 2, stk. 1, i forordning (EF) nr. 1601/2001 ændres i overensstemmelse dermed, og varer, der er fremstillet af Has Celik, vil være omfattet af antidumpingtoldsatsen for selskabet som anført i artikel 1, stk. 3, i forordning (EF) nr. 1601/2001 (17,8 %) -

UDSTEDT FØLGENDE FORORDNING:

Artikel 1

Skemaet i artikel 2, stk. 1, i Rådets forordning (EF) nr. 1601/2001 erstattes med følgende skema:

>TABELPOSITION>

Artikel 2

Denne forordning træder i kraft dagen efter offentliggørelsen i Den Europæiske Unions Tidende

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand